Kajak i kanu na mirnim vodama - Wikipedija

# Kajak i kanu na mirnim vodama

### Izvor: Wikipedija

Kajak i kanu na mirnim vodama je sport na vodi u kojem se natjecatelji natječu veslajući u čamcima na određenim dionicama. Postoje dvije glavne izvedbe čamaca za ovaj sport, a to su kajak i kanu. Razlika je ta što kod kajaka svaki veslač koristi veslo s dvije lopatice, dok se kod kanua koristi veslo s jednom lopaticom. Radi bolje primjene sile uobičajeno je da kanuist za vrijeme veslanja kleči na jednoj nozi, dok kajakaš sjedi.

U odnosu na drugi vodeni sport koji uključuje čamce na mirnim vodama, veslanje, veslači u ovom sportu nemaju pokretna sjedišta niti izbočnike na čamcu, te veslo svom težinom drže u rukama. Također, važno je istaknuti razliku između ovog sporta i kajaka i kanua na divljim vodama: 'mirna voda' označava dakle jezero ili drugu vodenu površinu na kojoj nema primjetnog kretanja vode niti većih valova. 'Divlja voda' označava brze rijeke u kojima je tijek vode zamjetan, te su prisutni valovi, brzaci, slapovi i dr.

## [uredi] Discipline

Natjecateljski K-2, dakle kajak dvosjed

Kajak i kanu na mirnim vodama je u programu Olimpijskih igara još od Igara u Berlinu 1936. za muškarce te od Igara u Londonu 1948. za žene. Žene se natječu u kajaku, dok se u kanuu natječu samo muškarci. Trenutno su na programu Igara slijedeće discipline (slovom 'C' se označavaju kanu, a slovom 'K' kajak disicpline):

- C-1 1000 m (kanu jednoklek) muški
- C-1 500 m (kanu jednoklek) muški
- C-2 1000 m (kanu dvoklek) muški
- C-2 500 m (kanu dvoklek) muški
- K-1 1000 m (kajak jednoklek) muški
- K-1 500 m (kajak jednosjed) muški
- K-1 500 m (kajak jednosjed) žene
- K-2 1000 m (kajak jednosjed) muški
- K-2 500 m (kajak dvosjed) muški
- K-2 500 m (kajak dvosjed) žene
- K-4 1000 m (kajak četverosjed) muški
- K-4 500 m (kajak četverosjed) žene

Na drugim natjecanjima još se sreće i kanu četveroklek, a natjecanja se održavaju i na distanci od 200 m.

## [uredi] Kajak i kanu u Hrvatskoj

U Hrvatskoj postoji duga i uspješna tradicija ovog sporta. Najpoznatiji natjecatelj je bio višestruki svjetski prvak i olimpijski pobjednik Matija Ljubek, koji je najveće uspjehe postigao u disciplinama C-1 i C-2.

Organizacija koja koja koordinira rad klubova i reprezentacija u ovom sportu je Hrvatski kajakaški savez, koji je zadužen za kajak i kanu kako na mirnim, tako i na divljim vodama.

## [uredi] Vanjske poveznice

- ICF - Međunarodna kanu federacija
- Hrvatski kajakaški savez

Dobavljeno iz "http://hr.wikipedia.org../../../k/a/j/Kajak_i_kanu_na_mirnim_vodama.html"

Kategorija: Veslanje

##### Views

- Članak
- Razgovor
- Trenutna inačica

##### Traži

##### Drugi jezici

- Česky
- Deutsch
- English
- Eesti
- Русский